ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈԻՄՅԱՆԻ ՇՆՈՐՀԱՎՈՐԱԿԱՆ ԽՈՍՔԸ ՏԱՐԵՑՆԵՐԻ ՄԻՋԱԶԳԱՅԻՆ ՕՐՎԱ ԱՌԹԻՎ

Ավագ սերնդի հարգելի՛ ներկայացուցիչներ, սիրելի՛ տատիկներ ու պապիկներ,

Հոկտեմբերի 1-ն ամբողջ աշխարհում նշվում է որպես տարեցների միջազգային օր, ինչի առթիվ շնորհավորում եմ Ձեզ:

Այս տոնը ևս մեկ առիթ է արտահայտելու մեր անսահման սերն ու հարգանքը Ձեր նկատմամբ: Յուրաքանչյուր հայ ընտանիքում կա առանձնահատուկ ակնածանք տատիկների ու պապիկների հանդեպ, քանզի նրանք են համարվում ընտանիքի սյունը, և սա մեր ազգային առանձնահատկություններից մեկն է:

Սիրելի՛ տատիկներ ու պապիկներ, մաղթում եմ Ձեզ առողջություն, երկարակեցություն, որդիական ջերմություն:

Ապրեք երկար և Ձեր ներկայությամբ ու տարիների փորձով դարձեք մեր ուսուցիչը, խորհրդատուն, ուղենիշը: